Theodor af Reeth

Theodor af Reeth (15. syyskuuta 1867 Mustasaari – 3. tammikuuta 1927 Helsinki) oli suomalainen asianajaja ja Kaskisten pormestari.

Theodor af Reethin vanhemmat olivat maanviljelijä Herman Reeth ja Anna Beata Munck. Hän pääsi ylioppilaaksi 1889 Vaasan ruotsalaisesta lyseosta ja suoritti Helsingin yliopistossa kameraalitutkinnon 1891 ja yleisen oikeustutkinnon 1894. Af Reeth sai varatuomarin arvon 1897.

Theodor af Reeth oli Kaskisten pormestarina 1900–1902. Hän toimi asianajajana Hämeenlinnassa ja hoiti myös juridisia tehtäviä Ahvenenmaalla 1919–1923 ja Helsingissä. Viimeksi hän oli vuodesta 1923 alkaen nuorempana kanslistina Helsingin poliisilaitoksella. Theodor af Reeth julkaisi vuosina 1897–1907 Ungdomen-nimistä lehteä ja hän julkaisi myös kirjoituksia heraldiikan alalta.

Theodor af Reeth oli naimisissa vuodesta 1899 Fanny Emilia Wesanderin kanssa.

Lähteet 

Suomalaiset juristit
Suomalaiset asianajajat
Kaskisten pormestarit ja kaupunginjohtajat
Vuonna 1867 syntyneet
Vuonna 1927 kuolleet